Diari Oficial de la Generalitat Valenciana


Sumari del DOGV 8925, del 14-10-2020 (2020/8363)

RESOLUCIÓ de 6 d'octubre de 2020, de la consellera de Justícia, Interior i Administració Pública, per la qual, en estimació de recursos de reposició, es modifica la Resolució de 14 de febrer de 2020, de la consellera de Justícia, Interior i Administració Pública, per la qual s'adjudiquen destinacions a les persones participants en el concurs general número 21/2019, per a la provisió de llocs de treball amb rang de dirección i de nivell 24, de naturalesa funcionarial, d'administració general, dels cossos A1-01, superior tècnic d'administració general, i A2-01, superior de gestió d'administració general, de l'Administració de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8925

Data del DOGV
:   14-10-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/8363


Data del document
:   06-10-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * funcionari

RESOLUCIÓ de 6 d'octubre de 2020, de la consellera de Justícia, Interior i Administració Pública, per la qual, en estimació de recursos de reposició, es modifica la Resolució de 14 de febrer de 2020, de la consellera de Justícia, Interior i Administració Pública, per la qual s'adjudiquen destinacions a les persones participants en el concurs general número 21/2019, per a la provisió de llocs de treball amb rang de dirección i de nivell 24, de naturalesa funcionarial, d'administració general, dels cossos A1-01, superior tècnic d'administració general, i A2-01, superior de gestió d'administració general, de l'Administració de la Generalitat. [2020/8363]  
  
  
Per la Resolució de 14 de febrer de 2020, de la consellera de Justícia, Interior i Administració Pública, s'adjudicaren destinacions a les persones participants en el concurs general número 21/2019, per a la provisió de llocs de treball amb rang de direcció i de nivell 24, de naturalesa funcionarial, d'administració general, dels cossos A1-01, superior tècnic d'administració general, i A2-01, superior de gestió d'administració general, de l'Administració de la Generalitat (DOGV 8744, 20.02.2020).  
Interposats recursos de reposició por persones interessades contra l'adjudicació definitiva del concurs 21/2019, atés que la resolució que hi poguera recaure, en algun cas, podria afectar l'adjudicació d'alguns dels llocs de treball, i, tenint en compte la suspensió dels termes i terminis disposada en el Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19, mitjançant la Resolució de 7 de maig de 2020, de la consellera de Justícia, Interior i Administració Pública, s'ajorna la presa de possessió del concurs general número 21/2019 (DOGV 8808, 11.05.2020).  
Una vegada finalitzada la pròrroga de l'estat d'alarma, el dia 21 de juny de 2020, conforme amb el que es disposa pel Reial decret 555/2020, de 5 de juny, pel qual es prorroga l'estat d'alarma declarat pel Reial decret 463/2020, de 14 de març, per a la gestió de la situació de crisi sanitària ocasionada per la Covid-19, i mitjançant la Resolució de 9 de juliol de 2020, de la consellera de Justícia, Interior i Administració Pública, es convoca les persones adjudicatàries del concurs 21/2019 a la presa de possessió, el dia 2 de novembre de 2020 (DOGV 8858, 16.07.2020).  
D'altra banda, finalitzat el procediment de revisió en via administrativa, s'han resolt i notificat a les persones interessades els recursos de reposició presentats en termini. L'estimació dels recursos de reposició interposats per Jordi Aznar Martí i Rosa Maria Bou Martínez afecten l'adjudicació de diversos dels llocs inclosos en l'annex I de l'esmentada Resolució de 14 de febrer de 2020, de la consellera de Justícia, Interior i Administració Pública, per la qual s'adjudicaren destinacions a les persones participants en el concurs general número 21/2019. Amb caràcter previ a la resolució dels esmentats recursos, s'ha donat audiència a les persones afectades i se'ls ha atorgat un termini de deu dies per a manifestar el que consideren oportú i presentar documents i justificants.  
  
De conformitat amb tot això, i en virtut de les facultats conferides, resolc:  
  
Primer  
Deixar sense efecte les adjudicacions dels llocs que s'assenyalen en l'annex I d'aquesta resolució, del concurs de trasllats 21/2019, per a la provisió de llocs de treball amb rang de direcció i de nivell 24, de naturalesa funcionarial, d'administració general, dels cossos A1-01, superior tècnic d'administració general, i A2-01, superior de gestió d'administració general de l'Administració de la Generalitat.  
  
  
Segon  
Adjudicar els llocs que s'assenyalen en l'annex II d'aquesta resolució, del concurs de trasllats 21/2019, per a la provisió de llocs de treball amb rang de direcció i de nivell 24, de naturalesa funcionarial, d'administració general, dels cossos A1-01, superior tècnic d'administració general, i A2-01, superior de gestió d'administració general, de l'Administració de la Generalitat.  
  
Tercer  
La present resolució es publicarà en el Diari Oficial de la Generalitat Valenciana, a l'efecte de notificació a les persones interessades.  
  
  
La present resolució és definitiva en via administrativa, i contra aquesta podrà interposar-se un recurs contenciós administratiu, en el termini de dos mesos comptats des de l'endemà de la notificació, davant del jutjat contenciós administratiu competent, d'acord amb els criteris establits en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 6 d'octubre de 2020.- La consellera de Justícia, Interior i Administració Pública: Gabriela Bravo Sanestanislao.